Tamurt n yeqbayliyen, d tamurt i cebḥen, d tin ara yessemlilen imdanen n yal tamnaṭ di talwit, tuɣal d tamurt n ccwal, acuɣer? Acku ccwal yellan ger At Ufella, d win yersen ɣef tsertit, maca ssxedmen tamurt n yiqbayliyen d lkarḍa akken ad awḍen iswi-nnsen.
Iqbayliyen d atmaten n yiwen ubabat, maca yal yiwen s anda ijebbed.
Iqbayliyen akk ur qbilen ara ad tenger cetla-nnsen, ur qbilen ara tamttant n tutlayt-nnsen.
Segmi ur d-telli talwit ger iqbayliyen, simmal ccwal yettnerni ger iqbayliyen.
Ass-a, ccwal yellan ger iqbayliyen d win At Ufella neɣ d win iqbayliyen.
Tamurt n yiqbayliyen, d tamurt yelhan aṭas deg umaḍal mechur yisem-is tezmer ad tecbu Swis tamecṭuḥt, d tin ɣer ara d-rzun medden meṛṛa.
At Ufella d wid yessimɣuren ccwal ama iḍelli ama ass-a, d wid yebɣan ad snegren laṣel s yisem n tsertit…Am akken tamurt ur tezmir ara ad ttnerni s Weqbayli.
Deg iseggasen-agi ineggura, tilufa ttzident di tmurt n Yeqbayliyen, yal wa d asɣar i d-irennu i tmes. Maca, ma ad asen-tesleḍ ttmeslayen ɣef tmurt n leqbayel ulac win ur as-nebɣi talwit.
At Ufella daɣen cennun s tmurt n leqbayel, tuɣal tmurt n yeqbayliyen d isem kan yettazalen deg ilsawen, d tilawt, ur bɣin ara ad telhu tmurt n yeqbayliyen acku aṭas n tɣawsiwin ara asen-yefɣen afus ama i Yat Ufella am d wid yeddan yid-sen.
Amek ara terfed iman-is tmurt n yeqbayliyen ma yella At Ufella ara tt-yesnernin,rran-tt d anar n ccwal, akken Aqbayli ur d-irfed ara aqerruy-is?
Ineggura-agi, d wid yesnen anagar ccwal i tmurt n yeqbayliyen. D wid iɣeṭṭlen tawaɣit ɣef wegdud Aqbayli.
Amer d lebɣi, At Ufella d wid i ten-yecban ad qimen deg wemkan-nnsen, ad ǧǧen Aqbayli ad yessali tamurt-is.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn